CELEX: 32019R1404
Language: bg
Date: 2019-09-06 00:00:00
Title: Регламент за изпълнение (ЕС) 2019/1404 на Комисията от 6 септември 2019 година относно класирането на някои стоки в Комбинираната номенклатура

13.9.2019   
               
               
                  BG
               
               
                  Официален вестник на Европейския съюз
               
               
                  L 236/14
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1404 НА КОМИСИЯТА
         от 6 септември 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 септември 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Чифт накрайници, които се състоят от пластмаса и метал (стомана с връх от волфрам) и са специално предназначени за прикрепване към щеки за скандинавско ходене посредством система за защракване.
                        Вж. изображението (*1).
                     
                     
                        9506 91 90 
                     
                     
                        Класирането се определя от общи правила 1 и 6 за тълкуване на Комбинираната номенклатура, забележка 3 към глава 95 и от описанието на кодове по КН 9506 , 9506 91  и 9506 91 90 .
                        Щеките за скандинавско ходене не може да се считат за бастуни и подобни артикули от позиция 6602 . Обективните характеристики на щеките за скандинавско ходене са различни от тези на бастуните от позиция 6602 , тъй като тези щеки са предназначени да се използват в чифтове за оттласкване на тялото напред, подобно на движението при скибягане. Ръкохватките представляват вертикално продължение на щеките, подобно на ръкохватките на щеките за скибягане, докато ръкохватките на бастуните представляват тяхно хоризонтално продължение, предназначено да дава възможност на ползвателите да опрат теглото си на бастуните.
                        Скандинавското ходене се различава от обикновеното ходене по това, че посредством щеките горната част на тялото оттласква тялото напред, поради което то може да се счита за физкултурно упражнение по смисъла на позиция 9506 .
                        Накрайниците имат характерна форма и дизайн и специфична система за прикрепване, която ги прави подходящи за използване изключително или главно за щеки за скандинавско ходене (артикули от позиция 9506 ) по смисъла на забележка 3 към глава 95. Поради това по силата на забележка 1, буква в) към глава 66 се изключва класирането в позиция 6603  като „части за бастуни от позиция 6602 “.
                        Накрайниците следва да бъдат класирани в код по КН 9506 91 90  като „части за артикули и оборудване за физическа култура“.
                     
                  
               (*1)  Изображението е само за информация.